Lav et referat af nedenstående tekst:

Tekst:
Krydstogtturismen er steget helt eksplosivt i Skagen i løbet af de seneste par år. Den er på to år fordoblet, så der i løbet af det seneste år har været 31 krydstogtskibe forbi toppen af Danmark. Det gør Skagen til Danmarks absolut bedste trækplaster for udenlandske krydstogtskibe. Til sammenligning har der været 22 forbi Aalborg i samme tidsperiode. Og de mange krydstogtskibe betyder flere turister. Og det glæder erhvervslivet i Skagen. - Det har selvfølgelig en helt naturlig økonomisk betydning for os, da én gæst gennemsnitligt bruger 450 kroner. Men det betyder også, at vi får nogle gode ambassadører fra for eksempel USA og Kina til området, der tager hjem og fortæller alle deres venner om den skønne by på toppen af Danmark, siger turistdirektør for Skagen, Frederikshavn og Sæby, René Zeeberg. Den økonomiske gevinst er meget tydelig i erhvervslivet. Aalborg og Skagen har omsat for 30 millioner kroner på grund af krydstogtgæster. Og successen vil ingen ende tage. Til næste sæson forventes antallet af krydstogtsgæster i Skagen at stige med næsten 90 procent. Det betyder, at cirka 69.000 gæster vil besøge byen på toppen af Danmark.

Referat:
Krydstogtturismen i Skagen er steget voldsomt i løbet af de sidste par år, og det skaber glæde hos erhvervslivet.